**O b r a z l o ž e n j e**

uz prijedlog Odluke o izmjenama i dopunama Odluke o koeficijentima za obračun plaće službenika i namještenika

1. ZAKONSKA OSNOVA

Zakon o plaćama u lokalnoj i područnoj (regionalnoj) samoupravi („Narodne novine“ br. 28/10)

1. OCJENA STANJA I OSNOVNA PITANJA KOJA SE UREĐUJU ODLUKOM

Sukladno članku 53. Zakona o lokalnoj i područnoj (regionalnoj) samoupravi („Narodne novine“ br. [33/2001](https://www.iusinfo.hr/zakonodavstvo/zakon-o-lokalnoj-i-podrucnoj-regionalnoj-samoupravi-1), [60/2001](https://www.iusinfo.hr/zakonodavstvo/vjerodostojno-tumacenje-clanka-31-stavka-1-clanka-46-stavka-1-i-2-clanka-53-stavka-4-i-clanka-90-stavka-1-zakona-o-lokalnoj-i-podrucnoj-regionalnoj-samoupravi-narodne-novine-br-33-01), [129/2005](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi), [109/2007](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-1), [36/2009](https://www.iusinfo.hr/zakonodavstvo/zakon-o-izmjeni-zakona-o-izmjenama-i-dopunama-zakona-o-lokalnoj-i-podrucjoj-regionalnoj-samoupravi-narodne-novine-br-109-07), [125/2008](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-2), [36/2009](https://www.iusinfo.hr/zakonodavstvo/zakon-o-izmjeni-zakona-o-izmjenama-i-dopunama-zakona-o-lokalnoj-i-podrucjoj-regionalnoj-samoupravi-narodne-novine-br-125-08), [150/2011](https://www.iusinfo.hr/zakonodavstvo/zakon-o-izmjeni-zakona-o-lokalnoj-i-podrucnoj-regionalnoj-samoupravi), [144/2012](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samooupravi), [123/2017](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-3), [98/2019](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-4), [144/2020](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-5)), za obavljanje poslova iz samoupravnog djelokruga jedinica lokalne i područne (regionalne) samouprave kao i povjerenih poslova državne uprave ustrojavaju se upravni odjeli i službe (upravna tijela).

Ustrojstvo i djelokrug upravnih tijela uređuje predstavničko tijelo općim aktom jedinice lokalne samouprave u skladu sa statutom i zakonom, temeljem članka 35. Zakona o lokalnoj i područnoj (regionalnoj) samoupravi.

Nastavno na prijedlog Odluke o izmjenama i dopunama Odluke o upravnim tijelima Grada Ivanca, kojim prijedlogom se ustrojava nova služba grada, potrebno je dopunom Odluke o izmjenama i dopunama Odluke o koeficijentima za obračun plaće službenika i namještenika utvrditi koeficijente za radna mjesta unutar predložene službe Grada.

Gradsko vijeće je ovlašteno temeljem članka 10. stavak 1. Zakon o plaćama u lokalnoj i područnoj (regionalnoj) samoupravi („Narodne novine“ br. 28/10), odlukom određivati koeficijente za obračun plaće službenika i namještenika u upravnim odjelima i službama jedinica lokalne samouprave na prijedlog gradonačelnika, poštivajući odredbe Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ br. 74/10, 125/14). Sukladno Zakonu o plaćama u lokalnoj i područnoj (regionalnoj) samoupravi, koeficijenti za obračun plaće službenika i namještenika određuju se unutar raspona koeficijenata od 1,00 do 6,00.

S ciljem postizanja ravnomjernog opterećenja rada u Gradu Ivancu, što potvrđuje i predloženi prijedlog Odluke o izmjenama i dopunama Odluke o upravnim tijelima Grada Ivanca, gradonačelnik predlaže utvrđivanje koeficijenta za radno mjesto pročelnika službe - tajnika, te izjednačavanje koeficijenata za radno mjesto pročelnika upravnog odjela izmijenjenog naziva - za lokalnu samoupravu i imovinu. Prethodno navedeno smanjivanje koeficijenta predlaže se budući da su poslovi koji se odnose na Gradsko vijeće i javnu nabavu, prema prijedlogu Odluke o izmjenama i dopunama Odluke o upravnim tijelima Grada Ivanca, utvrđeni kao poslovi novoustrojene službe.

Uredbom o klasifikaciji radnih mjesta propisani su nazivi radnih mjesta te su ista svrstana u kategorije, potkategorije, razine i klasifikacijske rangove. Sukladno članku 9. Uredbe, važnost potkategorije i razine potkategorije radnog mjesta u ukupnoj klasifikaciji radnih mjesta određuje se klasifikacijskim rangom. Klasifikacijski rang je osnova za vrednovanje radnih mjesta u odluci kojom se određuju koeficijenti za obračun plaća, a radna mjesta grupirana su u 13 klasifikacijskih rangova.

Uredbom nisu propisani koeficijenti za pojedina radna mjesta, već je propisano da radna mjesta unutar pojedinog klasifikacijskog ranga mogu biti jednako ili različito vrednovana, ali da radna mjesta s klasifikacijskim rangom višeg rednog broja ne mogu biti vrednovana jednako ili više od radnih mjesta s klasifikacijskim rangom nižeg rednog broja, te je u tom smislu predložena dopuna za radno mjesto I. kategorije pod novim rednim brojem 1. čiji koeficijent je jednak u odnosu na radno mjesto pod novim rednim brojem 2., odnosno za radno mjesto istog klasifikacijskog ranga. Izmjena u nazivu pojedinih Radnih mjesta II. i III. kategorije, predlaže se radi usklađivanja nazivlja radi ustroja nove službe Grada.

Sukladno navedenom, a temeljem gore navedenih odredbi Zakona o plaćama i Uredbe i klasifikaciji radnih mjesta u upravnim tijelima Grada Ivanca, predlaže se Gradskom vijeću Grada Ivanca donošenje predloženih Izmjena i dopuna Odluke o upravnim tijelima Grada Ivanca.

Upravni odjel za lokalnu samoupravu,

 imovinu i javnu nabavu